
OBRAZLOŽENJE OPĆEG DIJELA FINANCIJSKOG PLANA

1. Prihodi i primici Fakulteta
Ukupni prihod planiran za 2026. iznosi 6.075.755,00 eura, izvršenje za razdoblje od 1. siječnja 2026. do 30. lipnja 2026. iznosi 3.232.873,84 eura, odnosno 99,86% izvršenja u odnosu na isto razdoblje prethodne godine, odnosno 53% financijskog plana za 2026-2028. Fakultet je proračunski korisnik te osigurava sredstva iz Državnog proračuna, iz aktivnosti A679134 Programsko financiranje javnih visokih učilišta. Sredstva se koriste za plaće i materijalna prava te pokriće materijalnih troškova Fakulteta te nabavu nefinancijske imovine. Planirani iznos sredstava za 2026. iznosi 4.836.113,00 eura, izvršenje za razdoblje od 1. siječnja 2026. do 30. lipnja 2026. iznosi 2.370.738,84 eura odnosno 49 % financijskog plana. 
Vlastiti prihod  - izvor 31 planiran je za 2026. u iznosu od 90.000,00 eura, izvršenje za razdoblje od 1. siječnja 2026. do 30. lipnja 2026. iznosi 91.786,81 eura što je 102% financijskog plana. Vlastiti prihod fakultet ostvaruje od projekta, stručnih seminara, konferencija i programa cjeloživotnog obrazovanja, prodaje knjiga i najma. Fakultet je u prvoj polovici 2026. organizirao dva znanstveno-stručna kongresa stoga je ostvareni prihod u navedenom razdoblju nešto veći. 

Namjenski prihod - izvor 43 planirani iznos za 2026. je 225.000,00 eura, izvršenje za razdoblje od 1. siječnja 2026. do 30. lipnja 2026. iznosi 15.457,62 eura odnosno 10% financijskog plana. U Izvršenju financijskog plana ne prikazuje se sredstva razgraničenja školarina zbog novčanog tijeka i stoga je ostvareni prihod u prvoj polovici znatno niži od ukupno planiranih. Namjenski prihod Fakultet ostvaruje od školarina sveučilišnog prijediplomskog i sveučilišnih diplomskih studija, planirani iznosi su svake godine u prvih šest mjeseci smanjeni iz razloga što je upis i uplata školarina za sljedeću akademsku godinu u drugoj polovici izvještajne godine odnosno u razdoblju od 1. srpnja do 31. prosinca 2026.  
Fakultet je nositelj projekta koji se financira iz sredstava Europske Unije – projekt je prikazan unutar aktivnosti A679133 – izvor 51000 Program prekogranične suradnje upravljačko tijelo iz inozemstva. Projekt traje 4 godine i financira  se u dvije doznake.
Iz aktivnosti A679135 u koju ulaze izvori 5011 ostvaruju se prihodi za financiranje plaća doktoranada koji su zaposleni temeljem HRZZ projekata kao i ostali troškovi koji proizlaze provođenjem HRZZ projekata. Na izvoru 6 ostvaruju se prihodi trgovačkih društava koji su nositelji EU projekata, a Fakultet im je partner. Zatim izvor 5043 čiji je prihod namjenski, školarina studija Farmacije kojeg provodi Fakultet zajedno sa Medicinskim fakultetom Osijek.
Prihod sa izvora 581 je prihod projekata temeljem Programskih ugovora i prijenosa sredstava proračunskih korisnika Fakultetu kao nositelju projekata koji se financiraju iz Mehanizma za oporavak i otpornost.

Fakultet također ostvaruje prihod po natječaju Osječko-baranjske županije za provođenje projekata i taj prihod čini izvor 52.
2. Rashodi i izdaci Fakulteta
Ukupni rashod planiran za 2026. iznosi 6.727.648,00 eura, izvršenje za razdoblje od 1. siječnja 2026. do 30. lipnja 2026. iznosi 2.837.970,29 eura odnosno 42% financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu - A679134 Programsko financiranje javnih visokih učilišta. Ukupno planirani rashodi na toj aktivnosti su 4.836.113,00 eura, a izvršenje je 1.965370,86 eura. 
Unutar aktivnosti A679135 Programsko i ostalo financiranje javnih visokih učilišta je planirano pokrivanje troškova za znanstveno-istraživački rad zaposlenih i pokriće troškova redovnog poslovanja, nabavu nematerijalne imovine potrebne za nastavu  kako bi  se uspješno odvijao nastavni proces. 
Ukupan iznos rashoda za 2026. godinu na toj aktivnosti iznosi 1.396.816,00 eura, izvršenje za razdoblje od 1. siječnja 2026. do 30. lipnja 2026. iznosi 750.076,62 eura odnosno 53,70% Financijskog plana za 2026. godinu. Sredstva su trošena u skladu s doznakama.
Planirani iznos rashoda na izvoru 31 za 2026. godinu iznosi 87.803,00 eura, izvršenje za razdoblje od 1. siječnja 2026. do 30. lipnja 2026. iznosi 53.459,44 eura odnosno 61% financijskog plana. Iz izvora 31 pokrivaju se troškovi organizacije kongresa kao i troškovi službenih putovanja i reprezentacije. 
Planirani iznos rashoda na izvoru 43 za 2026. godinu iznosi 461.920,00 eura, izvršenje za razdoblje od 1. siječnja 2026. do 30. lipnja 2026. iznosi 182.959,42 eura odnosno 40% financijskog plana. Iz izvora 43 pokrivaju se materijalni rashodi koji obuhvaćaju rashode poslovanja iz kojih možemo izdvojiti sljedeće: režijski troškovi, troškovi održavanja, materijal za redovno održavanje poslovanja Fakulteta kao i troškovi službenih putovanja i reprezentacije. Fakultet je iz izvora 43 financirao i još uvijek financira projekt za koji sredstva još uvijek nisu doznačena.
Ukupan iznos rashoda na izvoru 5 je 1.218.192,00 eura , a izvršenje za razdoblje od 1. siječnja 2026. do 30. lipnja 2026. iznosi 581.834,13 eura odnosno 48% financijskog plana. U plan su uneseni samo oni rashodi za koje je postojalo pisano odobrenje.
Izvor 5 obuhvaća prijenose sredstava temeljem Ugovora, prijenose sredstva Agencije za znanost i visoko obrazovanje i Erasmus+ program mobilnosti. Navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti. 

3. Prijenos sredstava iz prethodne u sljedeću godinu

Fakultet je u prethodnim proračunskim godinama ostvarivao višak prihoda poslovanja u najvećem dijelu od sveučilišnih prijediplomskih i sveučilišnih diplomskih studija - izvor 43.  te cjeloživotnog obrazovanja – izvor 31. Stoga Fakultet svake godine ima prijenos sredstava u sljedeću godinu. Iznos prijenosa u 2026. godinu najveći je na  izvoru 43 (školarine), na izvoru 5 (projekti), te na izvoru 31. 

Također Fakultet kontinuirano ulaže sredstava u modernizaciju obrazovanja putem opremanja kabineta i dvorana te na održavanje same zgrade Fakulteta. Sredstva koja će pokriti navedene rashode održavanja planirana su u prenesenim sredstvima.
Početno stanje sredstava na računu 2.1.2026. iznosi 1.781.707,09 eura, a 30.6.2026. 1.741.191,32 eura. 
Stanje obveza na dan 30.6.2026. iznosi 571.177,18 eura. Obveza po jednom računu je dospjela dok su ostale nedospjele.
U Osijeku, 13. srpnja 2026.

